[image: Gerb_Linear]



РЕПУБЛИКА БЪЛГАРИЯ
Министър на  културата

З А П О В Е Д
№  РД 09………./……………….2017 г.

На основание чл. 13д, ал. 1 и ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административнопроцесуалния кодекс и във връзка с осигуряването на обучението по учебен предмет


У Т В Ъ Р Ж Д А В А М

Учебна програма за специфична професионална подготовка по учебен предмет „Учебна практика по рекламна гарфика“ специалност код 2140112 „Рекламна графика” от професия кoд  214010 „Дизайнер” от професионално направление код  214 „Дизайн” съгласно приложението.
Учебна програма влиза в сила от учебната 2017/2018 година.












Боил Банов:

Министър на  културата 


Приложение


МИНИСТЕРСТВО НА КУЛТУРАТА





П Р О Е К Т


УЧЕБНА ПРОГРАМА
за специфична професионална подготовка
по
 „УЧЕБНА ПРАКТИКА ПО РЕКЛАМНА ГРАФИКА” 










СПЕЦИАЛНОСТ:
код 2140112 „Рекламна графика”

ПРОФЕСИЯ:
кoд  214010 „Дизайнер”

ПРОФЕСИОНАЛНО НАПРАВЛЕНИЕ:
код  214 „Дизайн”



София, 2020 г.





I. ОБЩО ПРЕДСТАВЯНЕ НА УЧЕБНАТА ПРОГРАМА

Предметът РЕКЛАМНА ГРАФИКА е учебен метод за комплексно запознаване на учениците със съвременния графичен дизайн и реклама и с технически приоми при изработването на различни рекламни материали.
В процеса на обучение учениците на базата на добра теоретична подготовка изграждат специфично мислене за графичен дизайн и да придобиват практически умения за реализиране на рекламни продукти.
Учебното съдържание е подбрано в съответствие с поставените цели и осъществява връзка с реализирацията в професията. Темите са представени в тяхната последователност и логическа връзка. Практико-приложният характер на специал-ността разкрива широки възможности за приложение на овладените знания и умения в професионалната подготовка на учениците за да намерят своето място в рекламни агенции, издателски къщи, печатници и др., както и да продължат успешно своето образование.
Основните характеристики на съдържанието са последователност и връзка между отделните задачи през време на обучението.
За успешното провеждане на обучението в специалност „Рекламна графика“ учебното заведение е длъжно да осигури:
· преподаватели с висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата; 
· просторно, проветриво помещение, с добро естествено и изкуствено осветление, оборудвано  с маси, подходящи за работа с хартия и темперни бои;
· шкафове за съхраняване на материалите, проектите и плакатите, по които се работи;
· библиотека, съдържаща нужните за специалността теоретични и технологични текстове, както и албуми и др.;
· индивидуални възможности за дигитално проектиране и онагледяване.
Преподавателите трябва:
· да прилагат в учебния процес и следват логиката на утвърдената учебна програма;
· при нужда да мотивират учениците с индивидуални, съобразени с моментните им възможности задачи, в рамките на учебната програма;
· да балансират теоретичните и практически занятия;
·  да онагледяват учебния процес;
· да осигурят за общо ползване в ателието албуми, литература, материали, пособия и дигитални устройства, трудно достъпни за всеки ученик поотделно, но важни за успешно протичане на учебния процес;
· да затвърждават наученото или подготвят учебния процес, като се поставят  индивидуални задачи за самоподготовка, осъществими в домашни условия или в училищното ателие.


II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

Целта на обучението е да се подготвят кадри, които да се справят със задачите на графичния дизайн, ползвайки съвременни методи и технология на работа. 
След петгодишния курс на обучение ученикът трябва
да познава:
1. историята и основните направления в графичния дизайн;  
1. принципите на изграждане на композиция, цветово решение и типографско оформление;
1. основни и помощни средства за създаване на графични произведения;
1. основните методи и способи в полиграфията;
да може да:
1. прилага основните принципи за изграждане на цялостен рекламен продукт;
1. знае и прилага законите на композицията в рекламната графика и да съчетава отделните елементи - шрифт, визуални елементи, цвят, образна стилистика; 
1. борави с цифрова техника и да работи с основните видове цифрови програми за рекламна графика и обработка на изображения, за да бъде конкурентноспособен в съвременните условия. 

III. КРАТКИ МЕТОДИЧЕСКИ УКАЗАНИЯ
Уроците се провеждат в просторни и светли кабинети оборудвани с маси (120 /100 см). Те трябва да са така поставени, че да могат да се обхождат от всички страни. Пряката слънчева светлина не пречи, така че изложението на ателиетата е подходящо.
Учебният материал е съобразен с възрастта на учениците и се степенува по трудност. Всяка задача кореспондира отчасти с предходната и използва придобитите вече умения с цел надграждане на знанията и уменията в специалността.
За професионална работа по специалността са необходими няколко основни инструменти като: тушовки, пергели, лепила, някои видове бои, подложки и др. помощни материали.
Задължително условие за обучението е наличието на компютърна зала с цифрова техника, отговаряща по брой на броя ученици, за да може учебният процес да се провежда нормално и да е на високо професионално равнище.
	В петгодишния курс на обучение учениците усвояват следните умения: 
· Работа с различни видове бои: акварел, темпера, акрил, туш, пастели, цветни моливи, акварелни моливи.
· Проектиране върху различни основи – картон, каширан картон, велпапе.
· Работа с цифрави програми.
IV. СТРУКТУРА НА ДИСЦИПЛИНАТА:
Изучава се чрез класово-групови занимания в: 
Учебна практика

III. РАЗПРЕДЕЛЕНИЕ НА УЧЕБНОТО ВРЕМЕ

VIII клас - 72 часа годишно
IX клас - 72 часа годишно
X клас - 36 часа годишно
XI клас - 108 часа годишно
XII клас - 116 часа годишно

IV.  УЧЕБНО СЪДЪРЖАНИЕ
	Структурирането на учебното съдържание е по раздели и теми. Учителят конкретизира и определя броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение. За постигане целите на обучението учителят разпределя учебните часове за нови знания, упражнения и контрол.

ПЪРВИ ГИМНАЗИАЛЕН ЕТАП


	Раздел
№
	Наименование на раздели и теми
	Брой часове

	
	VIII клас  - 72 учебни часа
	

	1.
	Представяне на типичните изразни средства в специалността
	6

	2.
	Шрифт и геометрични форми, композиция
	30

	2.1.
	Основни понятия за композиция, геометричен център, композиционен център. Цветът като символ.
	

	2.2.
	Основи на шрифта. Композиция от шрифт и геометрични фигури. Композиция от предмети и шрифт
	

	3.
	Модули
	36

	3.1.
	Що е модул, модулна композиция.
	

	3.2.
	Стилизация на животински, флорален и архитектурен елемент
	

	3.3.
	Сложна модулна композиция. Композиция от създадените елементи
	

	
	
IX клас  -  72 учебни часа
	

	4.
	Проектиране и изпълнение с бои на стилизирана рисунка, формат 50/70 см.
	12

	5.
	Запознаване с основите на шрифта.
	18

	6.
	Тематични композиции
	8

	7.
	Плакат с използване на рисунка
	16

	8.
	Типографски плакат
	18

	
	
X клас  - 36 учебни часа
	

	9.
	Видове плакати
	2

	10.
	Рекламен плакат
	10

	11.
	Асоциативен плакат
	8

	12.
	Социален плакат
	6

	13.
	Сценичен плакат
	10

	
	ОБЩО
	180


ПЪРВИ ГИМНАЗИАЛЕН ЕТАП
Раздел 1. Встъпителна задача за представяне на типичните изразни средства в специалността.
Цели: Да запознае учениците с основните изразни средства в специалността.

Раздел 2.  Шрифт и геометрични форми, композиция.
Цели: Запознаване с конструктивното изграждане на гротесковите букви. Съчетаване на букви с други форми. Композиране на разнородни форми със букви. Запознаване с типичните за графичния дизайн изразни средства –  линия, петно, растер, позитивни и негативни изображения и др.

Раздел 3. Модули.
Цели: Усвояване на модулната композиция с постепенно преминаване от проста към сложна модулна композиция. Кадриране. Цветово изграждане на форми и букви. Растери, позитиви, негативи и др.

Раздел 4. Проектиране и изпълнение с бои на стилизирана рисунка на формат 50/70 см.
Цели: Задачата  трябва да включва стилизацията на животно или предмет. Да се усвои стилизацията като метод - проектиране и изпълнение. Композиция и съчетаване на текст с рисунка. Принципи при цветовото изграждане на плаката.

Раздел 5. Запознаване с основите на шрифта.
Цели: Придобиване на умения в типографията. Трансформиране на букви от шрифт гротеск в типографска композиция. Видове шрифт според наклона на оста на буквите и инструмента на писане. Конструиране на безосови букви и на букви с наклонена ос. 

Раздел 6. Тематични композиции.
Цели: Цветът в графичния дизайн. Изразяване на различни състояния чраз цвят.

Раздел 7. Плакат с използване на рисунка.
Цели: Да се усвои използването и начина на интегриране на рисунката в плаката.

Раздел 8. Типографски плакат.
Цели: Да се познават, използват и съчетават  различни видове шрифт. Да се композират един с друг.
   
Раздел 9. Видове плакати.
Цели: Използване на различни похвати при изработването им – анализ на темата, смислов и цветови контраст, хипербола, взаимодействие на шрифт и визия, илюстрация, обработката на фотографии с цел включването им в различни рекламни материали. 

Раздел 10. Рекламен плакат.
Цели: Създаване на плакат с рекламно послание. Използване на оригинални и остроумни  образи по зададена тема. Контраст, хипербола, динамика в композицията.
 
Раздел 11.  Асоциативен плакат.
Цели: Създаване на асоциативен плакат по зададена тема. Действен, лаконичен и оригинален образ по зададена тема. Използване на конкретен предмет за графичен образ и асоциация.

Раздел 12. Социален плакат.
Цели: Създаване на социален плакат по зададена тема. Анализ на социален проблем и претворяване в провокативен образ със социално послание.

Раздел 13. Сценичен плакат.
Цели: Посещение на театрална постановка или друго сценично събитие. Анализ на представлението и създаване на плакат, програма и билет. Особености на изразните средства в сценичния плакат.


ВТОРИ ГИМНАЗИАЛЕН ЕТАП


	№
	Наименование на раздели и теми
	Брой часове

	
	
XI клас  - 108 учебни часа
	

	14.
	Тотален дизайн. Изработване на цялостна рекламна кампания
	72

	14.1.
	Запазен знак и запазен шрифт /логотип/
	

	14.2.
	Рекламен плакат
	

	14.3.
	Акцидентни материали /визитни картички, бланки и др./, дипляни, флайери
	

	14.4.
	Изработване на интегрирана рекламна кампания
	


	15.
	Календар. Опаковка.
	36

	
	
XII клас  - 116 учебни часа
	

	16.
	Индивидуална творческа задача.
	116

	
	ОБЩО
	224




ВТОРИ ГИМНАЗИАЛЕН ЕТАП

Раздел 14. Тотален дизайн
Цели:  Усвояване на знания и умения за създаване на цялостна рекламна стратегия и изработването на отделните рекламни материали. Визия за рекламното послание. Проучване и анализ.

Раздел 15. Календар. Опаковка.
Цели: Усвояване на умения за създаване на рекламни календари. Обработка на фотографии – сканиране, използване на фотографски изображения, смяна на формати, използване на филтри и др. Умения за конструиране и графично оформление на опаковка.

Раздел 16. Индивидуална творческа задача
Цели: Да се даде възможност на ученика да разгърне своите художествени и технически възможности, избирайки сам темата си и илюстрирайки чрез нея специфичните си интереси в графичния дизайн и рекламата. Така той ще покаже таланта си и степента на овладяване на художествените и технически средства по времето на обучението.
*
Годишната оценка се формира от комисия, определена от директора след разглеждането на годишния изпит и представяне на учебните задачи от цялата година.
 
За получаване на професионална квалификация, след XII кл. учениците полагат изпити по теория и практика на професията по Национални изпитни програми. 

V.  ОЧАКВАНИ РЕЗУЛТАТИ
В края на обучението си ученикът придобива следните компетентности:  професионално представяне на различни видове графично оформление, усет за форма и композиция, въображение, прецизност, креативност, логическо мислене и творческа ерудиция. Работа в колектив.                                                                         

VI.  АВТОРСКИ КОЛЕКТИВ

Христофор Кръстев, Красимир Иванов, Николай Попов, Ралица Карапантева – преподаватели по графичен дизайн в  НГПИ „СВ. ЛУКА” – София.

